Persverklaring van Noordwes-Universiteit (NWU) se Raad insake die tragiese verdrinking van Thabang Makhoang | NWU | North-West University
Die Raad het sy verbintenis herhaal om die familie van wyle Thabang Makhoang sover moontlik te ondersteun, en ook ŉ beroep gedoen op die Bestuur om ondersoek in te stel na die moontlikheid om uit te reik na die gemeenskap van Tswelelang.
Die Raad het die Minister van Hoër Onderwys en Opleiding, dr Blade Nzimande, se besluit verwelkom om ŉ formele ondersoek te loods, en het hul volle samewerking beloof.
Die Raad het ook met goedkeuring kennis geneem van die Bestuur se voorneme om ŉ onafhanklike ondersoek deur ŉ span senior
advokate te laat onderneem. Die presiese opdrag vir hierdie ondersoek sal nog deur die Raad se Uitvoerende Komitee bepaal word.
Uitgereik deur die Raad van die Noordwes-Universiteit
Datum: 9 Februarie 2012 Geliefde onnie tree ná vier dekades af | Netwerk24
Geliefde onnie tree ná vier dekades af
Deur Medewerker 19 Desember 2019 06:01
Ná 45 jaar in die onderwys, lê Elaine van Rooyen van die Patensie Primêre Skool finaal die tuig neer. Foto: VERSKAF
SKOOLKLOK . . . 1 + 1 = 2 . . . Boet en Saartjie . . . Juffrou! Juffrou! . . . Bly stil, asseblief.
Ná 45 jaar in die onderwys, lê Elaine van Rooyen van die Patensie Primêre Skool finaal die tuig neer.
Onderwys was van jongs af die loopbaan van haar keuse en die opvoeding van kinders is heelbo op haar lys van prioriteite.
“Dit was vir my die wonderlikste voorreg om aan kinders se karaktertrekke te kon bou tot verantwoordelike volwasse-nes. Met ons opleiding het ons geleer: die kind kom altyd eerste,” sê Van Rooyen.
En sy het dit nooit vergeet nie.
Van Rooyen se onderwysloopbaan het in 1974 by die Hankey Primêre skool begin, waar sy vir ses jaar skoolgegee het.
Hierna sluit sy vir twee jaar by die Laerskool Hankey aan, gevolg deur vyf jaar by die Hankey Sekondêre Skool. Voor haar af-trede na ses jaar by die Patensie Primêre Skool, het Van Rooyen vir ’n jaar die leerders van die Patensie Sekondêre Skool onder haar vlerk geneem.
“Dit is met ’n dankbare hart teenoor my Hemelse Vader wie my die krag, gesondheid, ywer en ge-duld gegee het,” sê Van Rooyen.
“Lof en eer gaan ook aan my oorlede ouers, Jacobus en Maude Walsh, en my familie vir hulle ondersteuning en die ge-leentheid om myself as onderwyseres te kan be-kwaam.
“Ek onthou tot vandag toe my pa se wyse woorde: ‘Niemand kan geleerdheid van jou wegneem nie. Jy moet eendag op jou eie voete kan staan.’”
Met meer as 45 jaar agter die rug as ’n rolmodel en inspirasie vir haar mede-onderwysers, het die tyd nou aangebreek vir haar om te ontspan en die lewe met nuwe oë te aanskou.
Van Rooyen, wat vandeesmaand haar klaskamerdeur vir die laaste keer agter haar toegetrek het, sê sy sien baie uit na haar aftrede. “Ek sien vreeslik daarna uit om nou al my tyd aan die dinge van die Here, my huishouding, familie en vriende te bestee.
“En om rond te reis.”